כנף 168

שמאל|ממוזער|150px|סמל טייסת תחזוקה בכנף היערכות 168
כנף היערכות 168 היא כנף הפועלת במסגרת מערך ההגנה האווירית של חיל האוויר הישראלי. הכנף הוקמה ב־1975 כאגד נ"מ צפון 168 והוסבה באפריל 2011 לכנף הגנת שמים 168. את שמה והמבנה הנוכחי ככנף היערכות מערכית קיבלה הכנף בנובמבר 2016.

 היסטוריה 
ממוזער|250px|משגר טילי MIM-104D פטריוט של היחידה, בתצוגה
לאחר מלחמת ההתשה הוקם מנ"מ (מרכז נ"מ) 168, כיחידה שהייתה אחראית על ריכוז רשתות המילואים של גדודי הנ"מ בצפון, והופקדה על מחסני החירום, שלישות ואפנסאות של גדודים אלו.

באוקטובר 1975 הוקם על בסיס מנ"מ 168 אגד נ"מ צפון 168, שקיבל אחריות שחפפה לאחריות פיקוד צפון. מפקדת האגד הוקמה בסטלה מאריס שבכרמל. אישור פתיחה באש ליחידות האגד הוענק על ידי יב"א 506. גדוד הנ"מ הנייח 881 שישב בבסיס רמת דוד הוכפף פיקודית גם למפקד הכנף, ויחידות הנ"מ הניידות היו גם תחת פיקוד האוגדות המרחביות והחטיבות בהן ביצעו תעסוקה מבצעית.

עם הקמת האגד הוכללו בו יחידת התחזוקה המרחבית 5720, יחידת מחסני החירום (ימ"חים) 5631, גדנ"מ (גדוד הנ"מ הנייח) 881, גנמ"מ (גדוד נ"מ מתנייע) 947 ויטנ"ם (יחידת טילי נ"ם) 138. בנוסף נכללו בו יחידות המילואים 852, 5703, 203, 837 ו־853. במרץ 1977 הוקמה באגד גדוד המילואים 5729 שכללה סוללה אחת על בסיס גדוד 203, סוללה נוספת מגדנ"מ 207 של אגד דרום 170 וסוללה חדשה.

אגד צפון 168 כלל בעבר את גדוד 947 "גולן" וגדוד 66 "רם" ממערך נ"מ מתנייע (גנמ"מ). גדוד 947 הוקם במאי 1974, בעקבות לקחי מלחמת יום כיפור, והיה מורכב מ-3 סוללות: 2 סוללות תותחי נ"מ וולקן M61 וסוללה אחת של טילי כתף נגד מטוסים מסוג FIM-92 סטינגר (שנקרא בחיל האוויר "ברקן").

ב־1979 הוקם גדמ"מ 5962 שהועבר לאחריות האגד לאחר סיום הקמת בסיס הקבע שלו בנעורה. ב־1984 אוחדו גדודי המילואים 852 ו־853 לגדוד 853 ומערכות הנשק שלו הוספו מתותחי 37 מ"מ לתסוללות 23 מ"מ. גדוד 913 הועבר באותה שנה מאגד דרום 170 לאגד וביצע הסבה דומה. ב־1985 הוסב גם גדוד 5703 לתותחי 23 מ"מ, והוקם עבורו מחנה קבע ברמות נפתלי, שישמש את גנמ"מ 66 לאחר העברתו לאגד.

בשנות ה-80 של המאה ה-20 הפעילו הגדודים את מערכת M163 VADS, תותח וולקן שהותקן על נגמ"ש M-113, שכונה בצה"ל "חובט". בסוף שנות ה-90 של המאה ה-20 החלו הגדודים להפעיל את מערכות מחבט, נגמ"ש M-113 שעליו הותקנו תותח וולקן ומערכת טילי סטינגר.

בסוף 1990 הוקמו באגד טייסת תעופה, טייסת מנהלה וטייסת אחזקה כמקובל בחיל האוויר. במקביל בוטל תפקיד סגן מפקד האגד.

ב־1993 עבר גדוד 66 מאגד נ"מ דרום 170 שאוחד עם ביסל"א לאגד 168.

בסוף 1994 הפך גדוד 881 שהפך לגדוד מילואים. הגדוד נסגר כחלק מסגירת מערך תותחי 40 מ"מ והוקם כגדוד מילואים החמוש בברקנית (מערכת ברקן – FIM-92 סטינגר – כפו"ז (כוונת פשוטה וזולה)).

ב־1999 קלט האגד את גנמ"מ 946 מאגד 167. הגדוד נסגר באפריל 2003.

בסוף ספטמבר 2009 נסגר גדוד 947. עם סגירתו הסתיימה תקופת הפעלתם של טילי הכתף מסוג סטינגר בחיל האוויר. באוקטובר אותה שנה נפתח הגדוד מחדש כגדוד 947 תחת אגד 167, המפעילה מערכת כיפת ברזל.

ב־2010 נפתח בטייסת תעופה באגד מנת"ב (מרכז ניהול תמונה בליסטית). ביולי 2011 עבר המנת"ב לגדוד 947 תחת כנף 167.

גדוד 66 הוסב לגדוד של פיקוד העורף ב-9 באוגוסט 2012 וקיבל את המספר 668.

ב־2016 גדוד 66 הוקם מחדש כגדוד מבצעי ראשון המפעיל את המערכת קלע דוד ובאותה שנה, בעקבות שינוי ארגוני הגדוד הוכפף ישירות למפקדת המערך ההגנה האווירית בחיל האוויר.

 כנף הגנת שמים 
באפריל 2011 הוסב האגד לכנף הגנת שמים 168.

הכנף הייתה אחראית על מניעת איומי מטוסים והפעילה את מערך טילי הנ"מ של החיל: טילי MIM-104 פטריוט ("יהלום") ומערך טילי ה"הוק" עד לסגירתו.

פעילות הכנף כללה:
 ביטחון שוטף – כוננות מתמדת למקרה של חדירת כלי טיס עוינים למרחב האווירי של ישראל על בסיס מערך טילי ה"יהלום" ומערך הבקרה והשליטה "שנהב".
 בניין הכוח – פיתוח תורת לחימה, קליטת שדרוגים לאמצעי הלחימה של הכנף ושיתוף פעולה עם מפתחי אמצעים אלה.

 כנף היערכות 

בנובמבר 2016, לאחר ארגון מחדש של מערך ההגנה האווירית, הכפפת הגדודים המבצעיים ישירות למפקד המערך וסגירת כנף 167 המקבילה. הוסבה הכנף לכנף היערכות 168, האחראית על התמיכה הטכנית בפריסה ארצית של מערך ההגנה האווירית, בעוד הפיקוד על יחידות השדה הועבר ישירות למפקדת מערך ההגנה האווירית. כנף היערכות 168 כוללת בתוכה טייסות תעופה ותחזוקה.

תחת הכנף פועלים גדודי ההגנה הקרקעית 203, 968 ו־5729. במהלך נגיף הקורונה בישראל השתתפו הגדודים בשינוע בדיקות קורונה מנקודות בדיקה למעבדות.

 סמלים 
האגד אימץ לעצמו סמל רק ב־1998. הסמל כלל רקע בצבעי כחול ושחור, עטלף שהוא שמה של מערכת כינון של תותחי 40 מ"מ, ושני טילי הוק המייצרים במסלולם אות צ (צפון).



 מפקדי הכנף לדורותיהם 

שםתקופת כהונההערותמפקדי אגד צפוןאל"ם אברהם אורן1976–1978אל"ם אברהם שגיב1978–1980אל"ם יהודה רווה1980–1982מפקד האגד במהלך מלחמת שלום הגלילאל"ם איתן יריב1982–1984לימים מפקד כוחות הנ"מאל"ם אורי רם1984–1986לימים מפקד כוחות הנ"מאל"ם יעקב פלד1986–1988אל"ם בני כהן1988–1990אל"ם זאב צוק-רם1990–1993אל"ם אורן מיכאל1993–1995אל"ם שמואל קרא1995–1997אל"ם אמנון בן-דוד1997–1999אל"ם פנחס יונגמן1999–2001אל"ם אילן ביטון2001–2002לימים מפקד מערך ההגנה האוויריתאל"ם דניאל מילוא2002–2004לימים מפקד מערך ההגנה האוויריתאל"ם גיל שלו2004–2007פיקד על האגד במהלך מלחמת לבנון השנייהמפקדי כנף הגנת שמים אל"ם רן כוכב  2011 - 2013 לימים מפקד מערך ההגנה האווירית אל"ם חמי בראל  2013 - 2015 אל"ם גרשון זלוטניק  2015 - 24 בנובמבר 2016מפקדי כנף היערכותאל"ם גלעד בירן27 בנובמבר 2016–2018לימים מפקד מערך ההגנה האוויריתאל"ם גלעד מלכא2020-2018לימים מפקד ביסל"אאל"ם תמיר צימבר  2021?  כיהן בתפקיד במהלך מבצע שומר החומות אל"ם נ' 2022–2024במקביל סגן מפקד מערך ההגנה האוויריתאל"ם ג'2024-כיוםמפקד הכנף במקביל סגן מפקד מערך ההגנה האווירית

 ראו גם 
כנף ההגנה האקטיבית (כנף 167)

 לקריאה נוספת 


 קישורים חיצוניים 




 הערות שוליים 

קטגוריה:מערך ההגנה האווירית
קטגוריה:כנפות